
ABSTRACT 


This article attempts to discuss the influence of Umm 
al-Barahin on the writings of al-Sanusi in creating an 
expression of theology in Malay world. The biography of 
al-Sanusi as writer of Umm al-Barahin kitab expounded in 
this article concisely. He is al-Asya 'irah prominent figure 
who has been respected in the ninth century Hijrah. His 
writing, Umm al-Barahin influenced most of the writings 
on theology after his demise especially in the Malay 
world. The expressions of theology in the Malay world 
can be construed as bound with this Umm al-Barahin 
framework. The content of this debate, the arrangement 
of the content together with method of arguments are the 
same as used by al-Sanusi in Umm al-Barahin kitab. 

PENDAHULUAN 

Imam al-Sanusi merupakan seorang sarjana yang disegani pada kurun ke 
9 Hijrah. Beliau mempunyai pengaruh yang besar terhadap perkembangan 
disiplin ilmu akidah semasa hayat dan selepas kewafatannya. Beliau 
Pendekatan yang tersendiri, mudah dan ringkas dalam menyebarkan disiplin 
ini merupakan asas kepada penerimaan generasi berikutnya terhadap hasil 
karya al-Sanusi. Asas yang dibentuk oleh al-Sanusi menjadi acuan dalam 
perbincangan dan penulisan disiplin pengajian akidah selepasnya. 


Artikel ini tertumpu kepada karya kecil beliau yang istimewa iaitu 
Umm al-Barahin dari aspek pengaruh kitab ini terhadap perkembangan 
penghasilan karya-karya akidah di dunia Islam umumnya dan alam Melayu 
khususnya. 


BIODATA IMAM AL-SANUSI 

Al-Sanusi merupakan salah seorang tokoh Ahl al-Sunnah wa al 
Jama'ah? dan mendokong fahaman al-Asha'irah" dalam aliran ilmu akidah 
yang agung pada abad ke-9 Hijrah bersamaan 15 Masihi. Nama beliau 
ialah Muhammad bin Yusuf bin ‘Umar bin Shu'ayb al-Sanusi al-Maliki 
al- Hasani al-Tilimsani.° 


3 Ahl al-Sunnah wa al-Jama'ah merujuk kepada aliran pemikiran Abu al-Hasan 

al-Ash'ari (m. 324H.) dan Abu Mansur al-Maturidi (m. 333H.). al-Khayali di 

dalam kitab Hashiyah ‘Ala Sharh al- Aga'id menyatakan bahawa golongan al- 

Asha'irah adalah Ahl al-Sunnah. Kumpulan ini masyhur di Khurasan, Irag dan 

tempat-tempat lain. Begitu juga golongan al-Maturidiyyah yang masyhur di negara 

sekitar Ma Wara’ al-Nahr. Ibn al-Subki menyatakan bahawa Ahl al-Sunnah adalah 
terdiri dari tiga kumpulan berikut, iaitu pertama, Ahl al-Hadith, iaitu kumpulan 
yang berpegang kuat kepada dalil-dalil dari nas al-Qur’an, al-Sunnah dan al- 

Ijmak. Kedua, Ahl al-Nazar al Agli iaitu kumpulan yang berpegang kepada dalil 

akal disamping dalil nas. Tergolong dari kumpulan ini ialah pengikut Abu al- 

Hasan al-Ash ari dan Abu Mansur al-Maturidi. Kumpulan yang ketiga ialah Ahl 

al-Wujdan wa al-Kashf. Kumpulan ini dikenali sebagai golongan ahli tasawuf. 

lihat al-Zabidi, Muhammad bin Muhammad al-Hasani (1989), Ithaf al-Sadah al- 

Muttaqin, Jil. 2. Beirut: Dar al-Kutub al- Ilmiyyah, h. 4; Salman, Nuh `Ali (2003), 

al-Mukhtasar al-Mufid fi Sharh Jawharah al-Tawhid. Kuala Lumpur: Muassasah 

al-Bayan, h. 17. 

4 Aliran pemikiran dalam akidah yang merujuk kepada Abu al-Hasan al-Ash'ari 
(m. 324 H), hampir kepada fahaman Ahl al-Hadith dan aliran Figh al-Shafi'i, 
al-Maliki dan sebahagian dari aliran Figh Hanbali seperti Ibn al- Jawzi dan Ibn 
al- Gudamah. Lihat ibid., h. 18. 

5 Al-Yasu‘i, al-Ab Luways Ma'luf (1908), al-Munjid fi al-Lughah wa al-Adab wa 
al- Ulum. Beirut: Matba'ah al-Kathulikiyyah, h. 266. 

Al-Sanusi dilahirkan di Tilimsan‘ pada tahun 832 hijrah.” Beliau 
membesar sebagai seorang tokoh ilmuwan yang disegani dalam berbagai 
disiplin ilmu terutamanya disiplin ilmu kalam dan pemikiran mantiqi yang 
dapat dilihat dengan jelas di dalam kitab beliau Umm al Barahin atau Dhat 
al-Barahin. 


Muhammad bin Yusuf merupakan tokoh pertama dimasyhurkan 
dengan gelaran al-Sanusi. Dengan ketokohan yang ada pada beliau, 
gelaran al-Sanusi menjadi idaman setiap keluarga untuk dinamakan anak- 
anak mereka sebagai mengambil barakah dari beliau seperti al-Sayyid 
Muhammad bin `Ali al-Sanusi. Al-Sanusi dibesarkan di Tilimsan yang 
merupakan sebuah bandar di Jaza'ir yang banyak melahirkan tokoh-tokoh 
ulung Islam dalam pelbagai disiplin ilmu seperti al-' Agabani al-Tilimsani® 
iaitu ahli fikah dan merupakan kadi Tilimsan, Muhammad bin Ibrahim 
bin Ahmad al-Abuli al-Tilimsani, tokoh dalam disiplin al-Riyadiyyat, 
Muhammad bin Ahmad al-Habag al-Tilimsani, tokoh dalam disiplin 
matematik, Abu ‘Abdullah al- Sharif al-Tilimsani dan ramai lagi.’ 


Asywadie Syukur menyatakan bahawa al-Sanusi hidup pada 
zaman berkembangnya taklid'? di mana para ilmuwan pada waktu itu 
merasa cukup dengan mengikuti peninggalan ilmuwan-ilmuwan terdahulu. 
Mereka tidak lagi berusaha mengkaji dan mendalami ilmu dari sumbernya 
yang asal iaitu al-Qur’an dan al-Sunnah. Namun al-Sanusi merasa belum 
puas dengan keadaan itu dan beliau amat mencela taklid terutamanya 
dalam ilmu akidah. Beliau mengabadikan pemikiran-pemikiran tersebut di 


a 


Tilimsan berkedudukan pada 38.3 darjah garisan bujur menghala ke barat dan 
53.34 darjah garisan lintang menghala ke utara, dikenali dengan nama al-Ghadir 
di zaman empayar Rom dan Tilimsan di zaman Islam. Lihat Balga'id, Jami‘ah 
Abi Bakr (2008), Tilimsan wa ‘Ulama’’’uha, http://wwwl. univ — tlemcen.dz 
h. 1, 4 April 2008. 

Fawdah, Sa'id ‘Abd al-Latif (2004), Tahdhib fi Sharh Matn al-Sanusi. Jordan: 
Dar al-Razi, h. 19. 
Beliau ialah Abu Fadl Qasim bin Sa'id al- Agabani al-Tilimsani (m. 854 H/1450 
M), ahli fikah yang sampai pada peringkat mujtahid. Beliau dilantik menjadi 
kadi di Tilimsan dan menghabiskan umurnya dengan menyampaikan ilmu. 
Lihat al-Zirikli, Khayr al-Din (1980), al-A lam, Jil. 5. Beirut: Dar al- Ilm li 
al-Malayin, h. 176. 
Balga'id (2008), op.cit., h. 2. 
10 Taklid ialah berpegang dengan pendapat guru tanpa mengetahui dalil yang 
digunakan oleh gurunya. Lihat Salman (2003), op.cit., h. 31. 

dalam karya-karya beliau.'' Oleh kerana itulah beliau digolongkan dalam 
senarai tokoh gerakan pembaharuan yang muncul di Afrika Utara pada 
kurun kesembilan Hijrah.'? 


Al-Sanusi meninggal dunia pada hari Ahad selepas Asar 18 Jamad 
al-Akhir tahun 895H." Setelah beliau jatuh sakit selama sepuluh hari. Al- 
Sanusi meninggal ketika umur beliau 63 tahun.“ Beliau disemadikan di 
bumi Tilimsan di mana makam beliau menjadi salah satu tempat kunjungan 
masyarakat Islam di sana. 


Oleh yang demikian dapatlah ditegaskan bahawa al-Sanusi 
merupakan seorang tokoh ilmuwan pada kurun ke sembilan Hijrah yang 
amat disegani. Beliau meninggalkan jasa yang amat besar di dalam 
perkembangan ilmu akidah dan membela sunnah. Susur galur keturunannya 
berpunca dari Sayyidina Fatimah al-Zahra’ dan ini menambahkan lagi 
kehebatan beliau sebagai seorang sarjana yang dihormati pada waktu itu. 
Pemergian beliau ditangisi oleh semua lapisan masyarakat. 


1! Asywadie Syukur (1992), Pemikiran-pemikiran Tauhid Syaikh Mohammad 
Sanusi. Surabaya: Pt Bina Ilmu, h. vi. 

2 Ibid.. 

3 Fawdah (2004), op.cit., h. 19. 

M  al-Malali Meriwayatkan bahawa di akhir hayat al- Sanusi, beliau sentiasa 
mengasingkan diri dari orang ramai, tidak seperti hari-hari biasa. Tetapi beliau 
terus ke masjid untuk bersolat kerana malu kepada orang ramai yang sentiasa 
menunggu beliau untuk berjamaah, sehinggakan ketika sakitnya bertambah 
sekalipun beliau terus memaksa dirinya untuk ke masjid supaya orang ramai 
tidak bersedih. Pada satu hari, beliau ke masjid dalam keadaan yang lemah. 
Setibanya di masjid kakinya tak mampu lagi melangkah, lalu beliau bermunajat: 
“Ya Tuhan bagaimanakah aku mahu masuk ke masjid” beliau ingin berpatah 
balik. Tiba-tiba terdetik di hatinya perasaan kasihan terhadap ahli jamaah yang 
setia menunggu beliau dan sudah tentu mereka akan bersedih dengan ketiadaan 
beliau, lantas digagahinya juga untuk masuk ke masjid dan menyempurnakan 
solat dengan penuh kepayahan. Selepas sepuluh hari lamanya beliau menahan 
kesakitan, namun hati dan ingatan beliau tidak pernah lalai dari mengingati 
Allah S.W.T., beliau menghembuskan nafas terakhir pada waktu Asar hari Ahad 
18 Jamad al-Akhir 895H.. Haruman kasturi memenuhi ruang rumah beliau pada 
hari kewafatannya. Lihat Nazar bin `Ali (2005), Ihsa’ Musannafat al-Imam Abi 
Abdullah Muhammad bin Yusuf al-Sanusi, http://www.aslen. Net, h. 7, 5 April 
2008, al-Tambakti, Ahmad Baba (2004), Nayl al-Ibtihaj bi Tatriz al-Diba Jil. 
“Umar, “Ali (tahqiq), Jil. 2, Kaherah: Maktabah al-Thagafah al-Diniyyah, h. 
257. 

LATAR BELAKANG PENDIDIKAN 

Abu `Abdullah Muhammad bin Yusuf al-Sanusi adalah seorang sarjana 
Islam yang terkenal pada abad ke 9 Hijrah yang menguasai berbagai bidang 
disiplin ilmu Islam terutamanya disiplin ilmu akidah. Dengan berlatar 
belakangkan keluarga yang berpendidikan dan terdiri dari ilmuwan yang 
tak kurang hebatnya pada waktu itu, seperti bapa, abang-abang dan saudara 
mara beliau sendiri, ia menjadi faktor yang amat dominan membentuk 
beliau membesar sebagai tokoh sarjana yang hebat. Faktor ini disokong 
pula oleh faktor minat serta sifat beliau yang cintakan kepada ilmu dan 
ulama’, ditambahkan lagi dengan suasana persekitaran di tempat beliau 
membesar iaitu Tilimsan yang merupakan tempat tumpuan para ilmuwan 
pada zaman sebelum, semasa dan selepas beliau. 


Penguasaan beliau bukan sahaja meliputi ilmu-ilmu zahir sahaja, 
bahkan ilmu-ilmu batin. Namun begitu penguasaan beliau dalam ilmu 
akidah dan mantik melonjakkan nama beliau dalam kalangan ilmuwan 
pada zaman beliau dan zaman-zaman selepasnya hingga kini. Tulisan- 
tulisan beliau dalam disiplin tersebut bukan sahaja dijadikan teks asas 
pengajaran ilmu tauhid, bahkan dihurai dan ditafsir oleh ilmuwan-ilmuwan 
pada zamannya sehinggalah sekarang. Kitab Umm al-Barahin, karyanya 
yang cukup hebat adalah antara contoh karangan beliau dalam disiplin 
akidah yang masih diguna dan dijadikan bahan pengajaran untuk kanak- 
kanak sehinggalah dewasa. Kitab ini dicetak dalam pelbagai bahasa. 


Pendidikan al-Sanusi bermula dari rumah, di mana beliau dididik 
oleh bapanya sendiri membaca dan menghafaz al-Qur’an serta mempelajari 
ilmu bahasa Arab. Seterusnya beliau mula mencari dan mendekati para 
ilmuwan yang tersohor di negerinya iaitu Tilimsan. Maka bermulalah 
kehidupan beliau sebagai penuntut ilmu. Dengan berbekalkan kecekalan 
dan keinginan yang tinggi ditambah pula Tilimsan adalah pusat ilmu di 
Utara Afrika, ia memudahkan lagi proses pengajian beliau. 


Abu Hasan al-Qalsadi al-Andalusi,' merupakan guru beliau 
dalam ilmu mathematik dan pusaka." Abu Hasan merupakan ulama’ yang 


$ Fawdah (2004), op.cit., h. 19-20. 

* Beliau ialah “Ali bin Muhammad bin “Ali al-Qurayshi al-Basati (815- 
891H./1412-1386M.), mahir dalam disiplin ilmu hisab, pusaka dan fikah al- 
Maliki. Lihat al-Tanbakti ( 2004), op.cit., Jil. 1, h. 382. 

1 Ibid., Jil. 2, h. 252. 

tersohor pada waktu itu di Tilimsan. Beliau juga menganugerahkan ijazah 
perguruan beliau kepada al-Sanusi setelah mengetahui kemampuan yang 
ada pada al-Sanusi.'® 


Beliau mempelajari dan mendalami ilmu al-Qira'ah daripada 
al-Sayyid al-Sharif Abu al-Hajjaj Yusuf bin Abi al- Abbas bin Muhammad 
al-Sharif al-Hasani iaitu seorang yang pakar dalam bidang al-Oira 'ah.” 
Ilmu mantik dan usul fikah pula dipelajarinya dari al-Imam Muhammad 
bin "Abbas? dan ilmu fikah dipelajarinya dari al-Fagih al-Jallab (m. 
875H).2 Beliau juga mempelajari dengan saudara beliau dari sebelah 
ibu, iaitu Abi al-Hasan ‘Ali bin Muhammad al-Taluti (m. 895H.)? kitab 
al-Risalah yang dikarang oleh Abu Zayd al- Gayrawani.? Abi al-Hasan 
al-Taluti bukan sahaja menganugerahkan ijazah kitab al-Risalah kepada 
al-Sanusi, malahan juga kitab al-Irshad yang dikarang oleh Imam al- 
Haramayn al-Juwayni.“ Ilmu tauhid pula dipelajarinya daripada Abi 
al-Qasim al-Kanashi.? 


Al-Sanusi kemudiannya berhijrah ke Wahran,” di sana beliau 
mempelajari ilmu Hadith dan ilmu-ilmu yang berkaitan dengannya 
dengan al-Imam Abi Zayd “Abd al-Rahman al-Tha'alibi (m. 875H.)” 


18 Al-Kattani, ‘Abd al-Hayy bin ‘Abd al-Kabir (1982), Fihrist al-Faharis wa al- 
Ithbat. "Abbas, Ihsan (tahqiq), Jil. 2. Beirut: Dar al-Gharb al-Islami, h. 387. 

P Al-Tambakti, (2004), op.cit., Jil. 2, h. 329. 

20 Beliau ialah Muhammad bin al- Abbas bin Muhammad bin “Isa al- Abadi (m. 
871H./1467M.), merupakan ketua ulama”” di Tilimsan pada masa itu. Lihat al- 
Zirikli (1990), op.cit., Jil. 6, h. 183; al-Tambakti (2004), op.cit., Jil. 2, h. 232. 

21 Tbid., Jil. 2, h. 238. 

2 Thid., Jil. 1, h. 385. 

3 Beliau ialah Abu Muhammad bin ‘Abdullah bin Abi Zayd al-Qayrawani 
dilahirkan di Qayrawan pada 310H., meninggal pada 386H. atau 389H. Lihat 
‘Abd al-Sami ', Salih (t.t.), al- Thamar al-Dani fi Tagrib al-Ma ani. Beirut: Dar 
al-Kutub al- Ilmiyyah, h. 3. 

4 Beliau ialah Abu al-Ma'ali ‘Abd al-Malik bin ‘Abdullah bin Yusuf bin 
Muhammad al-Juwayni (419-478H./1028-1085M.), masyhur dengan gelaran 
Imam al-Haramayn, dianggap sebagai ulama”” muta 'akhirin yang paling 
berpengetahuan dan bermazhab al-Shafi'i. Dilahirkan di Juwayn satu daerah 
di Naysaburi. Beliau memahami dan mahir dalam semua aliran Mazhab. Lihat 
al-Zirikli (1990), op.cit., Jil. 4, h. 160. 

25 Al-Tambakti, (2004), op.cit., Jil. 2, h. 20. 

26 Sebuah bandar di al-Jaza'ir. Lihat al-Yasu'i (1908), op cit., h. 568. 

27 Al-Tambakti, (2004), op.cit., Jil. 1, h. 284. 

yang merupakan ahli Hadith yang termasyhur di situ pada masa itu. Beliau 
menganugerahkan ijazah ilmu Hadith kepada al- Sanusi. 


Kesungguhan beliau dalam menuntut ilmu membolehkan beliau 
menguasai berbagai bidang ilmu. Namun begitu, pencariannya berakhir 
dengan ilmu tasawuf. Beliau menuntut dengan dua tokoh sufi yang masyhur 
di Tilimsan pada waktu itu iaitu al-Wali al-Kabir al-Salih al-Hasan Abrakan 
al-Rashidi (m. 857H.)? dan Abi al-Qasim al-Kanashi. Dengan didikan 
dua tokoh sufi tersebut, maka terbentuklah peribadi al-Sanusi yang zahid, 
wara `, rendah diri dan mampu memimpin orang lain. Beliau juga menuntut 
ilmu tasawuf dengan Ibrahim al-Tazi** dan diizinkan oleh guru-guru beliau 
untuk memimpin tarekat ilmu tasawuf yang dipelajarinya. Penguasaan al- 
Sanusi dalam bidang tasawuf itu seolah-olah menjadi pelengkap kepada 
kesarjanaan dan ketokohan beliau sebagai ahli agama yang disegani dan 
dihormati. Di antara guru-guru beliau yang lain ialah, al- Allamah al-Nasr 
al-Zawawi (m. 884H.),”' Muhammad bin Tazit dan ramai lagi.” 


Di antara tokoh-tokoh masyhur yang mengambil ilmu dari beliau 
pula di antaranya Ibn Sa'd, Abi al-Qasim al-Zawawi, Ibn Abi Madyan, 
al-Shaykh Yahya bin Muhammad, Ibn al-Haj al-Daydari, Ibn ‘Abbas al- 
Saghir, Wali Allah al-Qal‘i, Ibrahim al-Judayji, Ibn Malukah dan ramai 
lagi. 


Faktor latar belakang keluarga yang kuat beragama dan cintakan 
ilmu menjadi faktor utama yang mendorong Imam al-Sanusi muncul 
sebagai sarjana yang hebat. Di samping itu, faktor persekitaran di mana 
beliau membesar juga tidak boleh diketepikan. Tilimsan adalah pusat 
ilmu pengetahuan pada waktu itu yang boleh dianggap setaraf dengan 
kota Baghdad di Irag, Kaherah di Mesir dan Andalus di Sepanyol pada 
zaman-zaman kegemilangan masing-masing. Minat dan rasa tidak 
pernah puas dalam menuntut ilmu pengetahuan menjadi faktor tambahan 


Y 


* Fawdah (2004), op.cit., h. 20. 

° Al-Tambakti, (2004), op.cit., Jil. 1, h. 176. 

* Ibid., Jil. 2, h. 251. 

| Beliau ialah Ahmad bin “Abdullah al-Jaza’iri (800-884 H / 1398-1479 M) dari 
Qabilah Zawawah. Beliau bermazhab Maliki. Lihat al-Zirikli (1990), op.cit., 
Jil. 3, h. 52. 

2 Al-Tambakti, (2004), op.cit, Jil. 2, h. 251. 

38 Fawdah (2004), op.cit., h. 24. 


n 


w 


w 

yang melengkapkan lagi kesarjanaan beliau, sehinggakan nama beliau 
dirakamkan setanding dengan tokoh-tokoh lain dalam lipatan sejarah 
peradaban Islam. 


KARYA-KARYA AKIDAH 

Al-Sanusi menghabiskan sebahagian besar hidupnya dalam ilmu 
pengetahuan, menguasai berbagai bidang ilmu terutamanya ilmu akidah 
atau ilmu kalam. Sifat beliau yang tekun dan gigih dalam menghasilkan 
ilmu bermula dari seawal zaman kanak-kanaknya lagi. Beliau telah 
menghasilkan tidak kurang dari empat puluh lima karya dalam pelbagai 
disiplin ilmu" seperti ilmu tafsir, fikah, pusaka, perubatan, Hadith, tasawuf, 
qira’at, akidah, mantik dan banyak lagi. Namun begitu karangan beliau 
dalam bidang ilmu akidah menjadi penanda kemasyhuran beliau. Kelainan 
dalam pendekatan dan susunan dalam karangan-karangan tersebut 
menjadikannya daya tarikan di kalangan ilmuwan Islam terutamanya kitab 
Umm al-Barahin. 


Di antara karya-karya akidah beliau ialah: 


1. Kitab “Aqidah Ahl al-Tawhid al-Mukhrijat bi ‘Awn Allah min 
al-Zulumat al-Jahl wa Ribqah al-Taqlid al-Murghamah bi 
Fadl Allah Ta ala Anfa Kulli Mubtadi' wa 'Anid. Ia dikenali 
dengan al- Agidah al-Kubra, kitab pertama yang dikarang 
oleh al-Sanusi dalam ilmu tauhid. Kitab ini membincangkan 
permasalahan iman kepada Allah, para Rasul dan perkara- 
perkara yang berkaitan dengannya. 


2. Kitab ‘Umdah Ahl Tawfiq wa al-Tasdid fi Sharh ‘Agidah Ahl 
al-Tawhid. Ia merupakan huraian kepada kitab al- Aqidah al- 
Kubra. Al-Sanusi mempersembahkan huraian yang terperinci 
terhadap permasalahan-permasalahan yang kurang jelas 
dalam al- Aqidah al-Kubra. 


3. Kitab al- Agidah al-Wusta . Ta merupakan ringkasan kepada 
kitab al- Agidah al-Kubra. Namun begitu, al-Sanusi ada 
membuat sedikit penambahan untuk memantapkan lagi karya 
beliau ini. Kitab ini ringkas, padat dan amat bermanfaat 


4 Al-Shams al-Anbabi (t.t), Tagrir li al-Hashiyah ‘ala Matn al-Sanusiyyah. Indo- 
nesia: Dar al-Ihya’ al-Kutub al- Arabiyyah, h. 2. 
8 


LPS pruf.indd 8 Oo 11/9/2010 11:14:39 AM 


L TANAH Q HE | | 


Pengaruh Umm al-Barahin Karangan al-Sanusi Dalam Penulisan 
Karya Akidah Di Alam Melayu 


kepada semua golongan masyarakat sama ada kepada 
penuntut-penuntut ilmu akidah atau ilmuwan-ilmuwan yang 
ingin memahami dengan lebih mendalam perbahasan akidah. 


4. Kitab Sharh al- Agidah al-Wusta. Ia merupakan huraian 
kepada kitab al- Agidah al-Wusta. Kitab ini bukan sahaja 
dihurai oleh al-Sanusi, tetapi juga oleh ilmuwan-ilmuwan 
Islam yang terkemudian seperti al-Shaykh 'Ulaysi dan turut 
dibuat ulasan oleh al-Shaykh Yasin.” 


5. Kitab al- Agidah al-Sughra. Kitab ini masyhur dengan 
nama Umm al-Barahin dan Dhat al-Barahin. Ta merupakan 
kitab yang kecil tetapi menghimpunkan keseluruhan akidah. 
Menurut Sa'id 'Abd al-Latif Fawdah, kitab ini adalah kitab 
yang paling baik membicarakan permasalahan akidah. 
Sesiapa yang meneliti dan mengkaji kitab ini nescaya akan 
memperolehi manfaat yang tidak ternilai harganya, seterusnya 
memperolehi petunjuk kebenaran dalam masa yang singkat.” 
Perkara ini ditegaskan sendiri oleh al-Sanusi di dalam kitab 
Sharh al- Agidah al-Sughra.” Kitab kecil ini bukan sahaja 
dihuraikan oleh al-Sanusi, bahkan dihuraikan juga oleh 
ulama -ulama” lain seperti al-Shaykh Muhammad al-Hashimi, 
al-Shaykh Ibrahim al-Bayjuri dan ramai lagi. 


6. Kitab Sharh al- Agidah al-Sughra. Ia merupakan huraian 
kepada kitab al- Agidah al-Sughra. Kitab ini menjadi pilihan 
beberapa ulama’ selepasnya untuk dibuat ulasan, contohnya 
ulasan yang dibuat oleh al- Allamah Muhammad bin Ahmad 
al-Dusugi. 


7. Kitab ‘Agidah Sughra al-Sughra. Kitab ini adalah 
ringkasan kepada kitab “Aqidah al-Sughra. Al-Sanusi hanya 
menyenaraikan isi-isi penting kandungan akidah dengan 
huraian yang amat ringkas. Ia bolehlah diklasifikasikan 
sebagai nota ilmu akidah. 


5 Fawdah (2004), op.cit., h. 22. 
2 Ibid. 
4 Ibrahim al-Bayjuri, (t.t), Hashiyah ‘Ala Matn al-Sanusiyyah. Indonesia: Dar 
Ihya’ al-Kutub al- Arabiyyah, h. 2. 

8. Kitab Sharh Sughra al-Sughra. Kitab ini adalah huraian 
kepada kitab “Agidah Sughra al-Sughra. 


9. Kitab Aqidah Sughra Sughra al-Sughra. Kitab ini adalah 
ringkasan kepada kitab ‘Agidah Sughra al-Sughra. 


10. Kitab al-Mugadimat. Ia merupakan sebuah kitab kecil 
yang dikarang oleh al-Sanusi untuk penuntut-penuntut 
ilmu agama. Kitab ini dilengkapi dengan berbagai ilmu 
bertujuan untuk melatih penuntut-penuntut ilmu berinteraksi 
dengan pelbagai disiplin ilmu. Kitab ini mengandungi lapan 
mukadimah. Mukadimah yang pertama membincangkan 
mengenai hukum hakam, kedua membicarakan pandangan- 
pandangan mazhab, ketiga membincangkan jenis-jenis syirik, 
keempat membincangkan asas kekufuran dan bid'ah, kelima 
membahaskan tentang al-mawjudat, keenam al-mumkinat, 
ketujuh membincangkan sifat-sifat azali, dan mukadimah 
kelapan membicarakan tentang amanah pada hak para rasul. 


11. Kitab Sharh al-Mugadimat. Ia merupakan huraian kepada 
kitab al-Mugadimat. 


12. Kitab Sharh Wasitah al-Suluk. Kitab ini adalah huraian kepada 
kitab “Aqidah Mujazah yang dikarang oleh Abu ‘Abdullah 
Muhammad bin 'Abd al-Rahman al-Hawdi, merupakan 
pakar dalam bidang fikah. Karya al-Sanusi ini dihasilkan bagi 
memenuhi permintaan dari al-Hawdi sendiri. 


13. Kitab al-Minhaj al-Sadid fi Sharh Kifayah al-Murid. Kitab 
ini adalah huraian kepada kitab Kifayah al-Murid fi lm 
al-Tawhid, karangan al- Alim al-Wali al-Salih Ahmad bin 
‘Abdullah al-Jaza'iri. Huraian yang dibuat oleh al-Sanusi 
terhadap kitab ini amat panjang. 


16. Kitab Sharh Jawahir al- Ulum. Kitab ini adalah huraian 
kepada kitab Jawahir al- Ulum, karangan 'Adud al-Din al-Iji 
dalam disiplin ilmu akidah. 

Berdasarkan perbentangan karya-karya al-Sanusi di atas, dapatlah 
dirumuskan bahawa al-Sanusi merupakan seorang tokoh al-mutakallimin 
yang menguasai pelbagai disiplin ilmu, teruramanya ilmu akidah. 
Penguasaan beliau dalam bidang akidah ini boleh dikatakan mencakupi 
semua aspek bidang ilmu yang berkaitan dengan akidah yang diperlukan 
oleh seorang sarjana yang menjadi ikutan sejak dahulu sehingga kini. 


LATAR BELAKANG KITAB UMM AL-BARAHIN 

Umm al-Barahin, karangan al-Sanusi merupakan sebuah karya akidah. 
Kitab ini juga dikenali dengan nama al- Aqidah al-Sughra dan Dhat al- 
Barahin adalah intipati dari kitab Aqidah Ahl al-Tawhid, karangan beliau 
sendiri yang dikenali dengan nama “Agidah al-Kubra. Penghasilan karya 
ini adalah kesinambungan dari usaha-usaha penghasilan karya ilmiah 
dalam bidang akidah sejak kurun kedua Hijrah lagi. Ia dihasilkan bagi 
memenuhi tuntutan semasa masyarakat Islam yang amat memerlukan 
kepada satu karya akidah yang kemas dan mantap untuk digunakan bagi 
menghadapi suasana semasa umat Islam yang amat mencabar, berikutan 
penularan pengaruh ilmu falsafah dalam perbahasan ilmu akidah, sehingga 
masyarakat tidak dapat membezakan di antara unsur agama iaitu akidah 


dengan unsur falsafah." 

8 Boleh dikatakan bahawa unsur kias mantik yang berasaskan kepada falsafah 
tidak mendapat tempat di kalangan masyarakat dan tidak dibahaskan secara 
mendalam di kalangan al-mutakallimin terdahulu. Kemasukan ilmu mantik ke 
dalam perbahasan ilmu Islam dimulai oleh Imam Abu al-Ma'ali al-Haramayn 
menerusi karya beliau, iaitu kitab al-Shamil, kemudian diringkaskan 
perbahasannya menerusi kitab al-/rshad. Seterusnya Imam al-Haramayn 
dijadikan ikutan oleh ilmuwan Islam pada waktu itu dan selepas kewafatannya. 
Ilmuwan Islam mula meneliti ilmu mantik secara intensif dan membezakannya 
dengan ilmu falsafah. Mereka berpendapat bahawa ilmu mantik adalah satu 
ilmu yang boleh mengukur status kesahihan dalil. Justeru mereka mula 
mengkaji kaedah yang ada dalam ilmu mantik tersebut ke atas perbahasan ilmu 
kalam di kalangan ilmuwan terdahulu. Hasilnya sebahagian daripada mereka 
mula tidak bersependapat dengan pandangan ilmuan terdahulu. Dari sini, maka 
munculnya satu manhaj yang dikenali dengan manhaj al-muta 'akhkhirin. 
Manhaj ini banyak memberi penekanan terhadap penyelewengan ilmu falsafah 
yang menyerap masuk dalam perbahasan akidah. Di antara tokoh yang 
masyhur dengan manhaj ini ialah Imam al-Ghazali dan Imam Ibn al-Khatib. 
Namun begitu selepas peninggalan al-Ghazali, ulama” al-muta 'akhirin mula 
membawa masuk kembali unsur falsafah ke dalam pebahasan akidah kerana 
terpengaruh dengan karya-karya falsafah tersebut sehinggakan mereka 
beranggapan bahawa ilmu kalam dan ilmu falsafah adalah sama. Lihat Ibn 
Khaldun, ‘Abd al-Rahman bin Muhammad (1979), Tarikh Ibn Khaldun, Jil. 1. 

Sebagaimana yang diketahui, al-Sanusi adalah salah seorang tokoh 
ilmu kalam yang menonjol pada abad ke sembilan Hijrah dari aliran Ahl 
al-Sunnah wa al-Jama'ah? yang dipolopori oleh al-Imam Abu al-Hasan al- 
Ash'ari (m. 330H.) dan al-Imam Abu Mansur al-Maturidi (m. 332H.). Di 
antara tokoh-tokoh lain yang terkenal dalam aliran Ahl al-Sunnah ini ialah 
Abu Mansur al-Baghdadi (m. 429H.), Imam al-Haramayn (m.478H.), 


Beirut: Mv’assasah Jammal li al-Tiba`ah Wa al-Nashr, h. 388-389. 

3 Fawdah (2004), op.cit., h. 8. Walaupun beliau adalah tokoh Ahl al-Sunnah 
wa al-Jama`ah, namun dalam pemikiran tauhidnya ada perbezaan dengan 
tokoh-tokoh terdahulu, seperti Abu Hasan al-Ash`ari (m. 330 H) dan Abu 
Mansur al-Maturidi (m. 332 H). Sebagai contoh, walaupun kedua-dua tokoh 
ini berpendapat iman orang bertaklid masih dianggap sah. Sebaliknya Imam 
al-Sanusi berpendapat, iman mereka tidak sah dan masih dianggap kafir. Lihat 
al-Sanusi (1936), op.cit., h. 42. Muhammad Fudali di dalam kitabnya yang 
bernama Kifayah al- Awam, menyatakan bahawa al-Sanusi menarik balik 
pendapat beliau mengenai iman orang yang bertaglid dan bersependapat 
dengan Jumhur Ahl al-Sunnah wa al-Jama'ah. Namun begitu, menurut 
Muhammad al-Fudali, beliau tidak pernah menemui penarikan balik tersebut 
di mana-mana karya Imam al-Sanusi. Lihat al- Fudali, Shaykh Muhammad 
(t.t), Kifayah al- Awam. Fatani: Matba'ah Ibn Halabi, h. 18. Beliau juga tidak 
sependapat dalam masalah kepentingan atau keperluan mengetahui dalil tafsili 
dalam akidah. Menurut al-Sanusi, dalil tafsili wajib diketahui oleh mukalaf, 
sedangkan tokoh terdahulu bersepakat bagi mukalaf cukup dengan dalil ijmali 
sahaja. Beliau juga tidak bersependapat mengenai jumlah sifat yang wajib bagi 
Allah yang wajib diketahui oleh mukallaf. Beliau mengira sebanyak dua puluh 
sifat, sedangkan bagi Abu al-Hasan al-Ash'ari tiga belas sifat sahaja, manakala 
bagi Abu Mansur al-Maturidi dua puluh satu sifat. Lihat Asywadie Syukur, 
(1992), op.cit., h. vii. 

“0 Beliau ialah ‘Abd al-Qahir bin Tahir bin Muhammad al-Tamimi, tokoh ilmuwan 
yang menguasai banyak bidang ilmu seperti ilmu usul, fikah, pusaka, hisab 
dan ilmu kalam. Beliau mendapat jolokan ulama” yang paling berpengetahuan 
di Khurasan. Lihat al-Dhahabi, Abu 'Abdullah Muhammad bin Ahmad bin 
“Uthman (1413H.), Sayr A'lam al-Nubala’, Jil. 17. Beirut: Mw'assasah al- 
Risalah, h. 572. 

Imam al-Ghazali (m. 505H.),*! Fakhr al-Din al-Razi (m. 606H.),” al-Iji 
(m.756H.),* Taftazani (m. 864H. )* dan lain-lain lagi. Oleh yang demikian, 
sudah tentulah penulisan beliau dalam Umm al-Barahin ini berasaskan 
metode al-Asha`irah yang menggunakan metode mantik atau logik dan 
ilmu wahyu dalam proses pendalilan bagi mengisbatkan doktrin-doktrin 
akidah Islam. 


Al-Umm dari aspek bahasa membawa maksud “asal bagi 
sesuatu”. Manakala al-Barahin pula adalah kata jamak dari perkataan 
barhana yang bermaksud “hujah atau kenyataan yang putus”. Dari 
aspek disiplin mantik pula al-burhan membawa maksud “hujah atau dalil 


4 Nama penuh beliau ialah Abu Hamid Muhammad bin Muhammad bin 
Muhammad al-Ghazali al-Tusi. Beliau merupakan ahli falsafah dan pengamal 
ilmu tasawuf. Beliau mempunyai dua ratus karya dalam pelbagai bidang ilmu. 
Beliau dilahirkan di Tibran, satu daerah di Khurasan dan meninggal di tempat 
kelahirannya iaitu di Tibran. Dalam hidupnya beliau pernah berhijrah ke 
Naysabur, kemudian ke Baghdad dan selepas itu ke Hijaz dan negeri Syam. 
Beliau kemudiannya balik ke kampung halamannya dan meninggal di sana. 
Beliau mendapat gelaran al-Ghazali nisbah kepada al-Ghazal. Lihat al-Zirikli 
(1980), op.cit., Jil. 7, h. 22. 

Nama beliau ialah Muhammad bin ‘Umar bin al-Hasan al-Taymi al-Bakri 

(544-606 H./1150-1210M.). Beliau adalah seorang tokoh mufassir, menguasai 

ilmu 'agl dan nagl dan merupakan tokoh yang paling menonjol di zamannya. 

Berasal dari keturunan Quraysh. Beliau dilahirkan di Tibrasan dan meninggal 

di Hirat. Karya-karya beliau menjadi tumpuan masyarakat pada waktu 

hidupnya lagi. Banyak di antara karya-karyanya dijadikan bahan pembelajaran 

dan perbincangan. Beliau mahir berbahasa Parsi. Di antara karya-karyanya 
ialah Mafatih al-Ghayb, Lawami ' al-Bayanat fi Sharh Asma’ Allah Ta ala wa 

al-Sifat, Ma alim Usul al-Din dan banyak lagi. Lihat ibid., Jil. 6, h. 313. 

8 Al-Iji `Adud al-Din (m. 756H./1355M.). Nama penuh beliau ialah “Abd al- 
Rahman bin Ahmad bin 'Abd al-Ghafar, Abu al-Fadl. Beliau adalah tokoh 
dalam bidang `ilm al-usul, al-ma 'ani dan bahasa Arab. Menetap di Iyji, Parsi. 
Beliau dilantik sebagai kadi di sana. Beliau berjaya melahirkan tokoh-tokoh 
agong dalam bidang keilmuan. Pengaruh beliau telah dicurigai oleh pemerintah 
pada waktu itu. Hasilnya beliau dipenjarakan dan wafat di sana. Di antara 
karya-karya beliau ialah al-Mawagif , al- Aga'id al- Adudiyyah, al-Risalah 
al- Adudiyyah, Jawahir al-Kalam, Sharh Mukhtasar ibn al-Hajib, al-Fawa'id 
al-Ghiyathiyah, Ashraf al-Tawarikh dan al-Madkhal fi ‘Ilm al-Ma “ani. Lihat 
ibid., Jil. 3, h. 295. 

4 Al-Dhahabi (t.t), op.cit., Jil. 4, h. 68. 

4 Mustafa, Ibrahim et al. (1986), al-Mu jam al-Wasit. Istanbul : Dar al-Da' wah, 
h. 27. 

“6 Jbid., h. 53. 

yang berbentuk kias yang terbentuk dari mukadimah-mukadimah yang 
yaqiniyyah”.” Oleh yang demikian dapatlah dirumuskan dari gandingan 
kedua-dua perkataan tersebut bahawa Umm al-Barahin bermaksud 
sebuah kitab yang menghimpunkan hujah-hujah yang bertaraf yakin yang 
berkaitan dengan ilmu tauhid. 


Sebelum kemunculan Umm al-Barahin ini, ulama? Islam 
khususnya ahli falsafah yang terdahulu membahaskan sifat-sifat ketuhanan 
secara panjang lebar dengan memasukkan pemikiran-pemikiran falsafah 
Yunani ke dalam karya-karya mereka. Ini menyebabkan ada di antaranya 
tersasar jauh dari ilmu wahyu. Al-Ghazali umpamanya banyak mengkritik 
ahli falsafah Islam khususnya Ibn Sina dan al-Farabi yang dilihatnya telah 
melencung dari landasan kebenaran ketika menggunakan ilmu tersebut 
dalam membahaskan isu-isu ketuhanan. Ini menjadikan perbahasan 
mereka sukar difahami terutamanya oleh golongan yang baru menceburi 
dalam disiplin ini dan juga oleh golongan pertengahan. Perkara ini 
dijelaskan oleh al-Ghazali dalam kitabnya Tahafut al-Falasifah. Manakala 
al-Sanusi pula berpendapat, kewujudan unsur falsafah dalam perbahasan 
ilmu akidah ini akan menggelirukan masyarakat awam. Dengan alasan 
ini, al-Sanusi cuba menampilkan sesuatu yang boleh dijadikan panduan 
kepada umat Islam supaya mereka tidak terpengaruh dengan ilmu-ilmu 
dan metodologi yang digunakan oleh ahli falsafah. Oleh yang demikian, 
al-Sanusi tampil menyaring intipati-intipati perbahasan tersebut, di mana 
beliau cuba mengolah dan memurnikannya di dalam sebuah kitab yang 
kecil, tetapi meliputi keseluruhan perbahasan ulama’ terdahulu berasaskan 
akal yang selari dengan ilmu wahyu dalam membahaskan persoalan 
akidah. 


Al-Sanusi menamakan kitab ini dengan nama Umm al-Barahin. 
Penamaan ini amat tepat sekali, kerana kitab ini menghimpunkan 'aga'id 
iman yang berkaitan dengan al-ilahiyyat dan al-nubuwwat dengan disertai 
dalil ‘agli yang menepati dalil naqli yang kesemuanya bertaraf yakin. 
Sa'id Abd al-Latif Fawdah menegaskan bahawa penamaan kitab Umm al- 


4 Lihat Habannakah al-Midani, ‘Abd al-Rahman Hasan (2004), Dawabit al- 
Ma rifah. Damsyik: Dar al-Qalam, h. 298. Lihat juga Fawdah, Sa'id ‘Abd al- 
Latif (2004), al-Muyassar li Fahm Ma ani al-Sulam. Jordan: Dar al-Razi, h. 
112; Athir al-Din, al-Abhari (2003), Mughni al-Tullab Sharh Matn Isaghiji, 
al-Buti, Mahmud Ramadan (tahgig), Damsyik: Dar al-Fikr, h. 104. 

14 


LPS pruf.indd 14 Oo 11/9/2010 11:14:40 AM 


a; £55558 Q HE | | 


Pengaruh Umm al-Barahin Karangan al-Sanusi Dalam Penulisan 
Karya Akidah Di Alam Melayu 


Barahin bertepatan dengan namanya sebagai ibu segala hujah dan dalil. 
Persembahan kitab ini dalam bentuk yang ringkas, jelas dan menampilkan 
penggunaan gaya bahasa yang mudah, menjadikannya mampu difahami 
oleh semua lapisan masyarakat, seseorang tidak memerlukan tempoh 
yang panjang untuk mereka memahami persoalan akidah Islam yang 
dibahaskan di dalamnya.” 


Menerusi Umm al-Barahin ini, al-Sanusi menghimpunkan hanya 
dua puluh sifat sahaja yang wajib bagi Allah S.W.T. yang wajib diketahui 
oleh setiap mukallaf dan tiga sifat sahaja yang wajib bagi Rasul yang 
wajib atas setiap mukallaf mengetahuinya.”' Segala sifat tersebut adalah 
disebut sebagai Ummahat al-Sifat atau ibu segala sifat-sifat kesempurnaan 
yang wajib bagi Allah S.W.T. . 


Sebagai kesimpulannya, dapatlah dirumuskan bahawa kitab 
Umm al-Barahin adalah sebuah karya akidah karangan al-Sanusi yang 
menghimpunkan sifat-sifat Allah S.W.T. berasaskan dalil 'agli yang selari 
dengan dalil nagli. Kitab ini dihasilkan oleh al-Sanusi untuk memenuhi 
tuntutan semasa demi memelihara akidah umat Islam dari unsur falsafah 
yang mengelirukan dalam perbahasan persoalan akidah yang banyak 
mempengaruhi pemikiran umat Islam pada waktu itu. 


KANDUNGAN KITAB UMM AL-BARAHIN 

Umm al-Barahin adalah kitab akidah, maka sudah tentu isi kandungnya 
berasaskan perbahasan akidah yang terkandung dalam Rukun Iman yang 
enam. Namun begitu, kitab kecil ini hanya membincangkan permasalahan 
akidah yang berkaitan dengan ketuhanan dan kenabian sahaja. Secara 
kasarnya kitab ini mengandungi empat bahagian utama iaitu: 


Pertama : Penjelasan hukum akal. Dalam bahagian ini 
beliau menjelaskan bahawa ada tiga 
hukum akal iaitu al-wujub (wajib), al 
istihalah mustahil) dan al-jawaz (harus). 


48 Fawdah (2004), op.cit., h. 8. 

49 Lihat al-Shargawi, “Abd Allah bin Hijazi (1955), Hashiyah ‘ala Sharh al- 
Imam al- Allamah Muhammad bin Mansur al-Hudhudi ‘Ala Umm al-Barahin. 
Kaherah: Matba'ah Mustafa al-Babi al-Halabi, h. 3. 

5 Al-Sanusi (2005), op.cit., h. 5. 

51 Ibid., h. 17. 

Kedua : al-Ilahiyyat, Dalam bahagian ini al-Sanusi 
menetapkan dua puluh sifat yang wajib dan 
mustahil bagi Allah yang wajib diketahui oleh 
mukallaf dan satu sifat yang harus bagi Allah 
S.W.T. yang wajib diketahui oleh mukallaf. 


Ketiga al-Nubuwwat, Dalam bahagian ini al-Sanusi 
menetapkan hanya tiga sifat sahaja yang wajib 
dan mustahil dan satu sifat harus bagi rasul yang 
wajib atas setiap mukallaf mengetahuinya. 


Keempat : Huraian dua kalimah al-Shahadah. Dalam 
bahagian ini al-Sanusi menghuraikan dua 
kalimah syahadah berasaskan sifat sifat yang 
wajib, mustahil dan harus bagi Allah S.W.T. dan 
Rasul a.s. di sini juga beliau menjelaskan dua 
sifat ketuhanan iaitu al-istighna' dan al-iftiqar. 


Dari ulasan ringkas kitab Umm al-Barahin di atas, dapatlah 
dirumuskan bahawa walaupun kitab ini adalah sebuah karya akidah yang 
kecil, ringkas dan padat, namun isi kandungannya mencakupi sebahagian 
besar asas akidah Islam iaitu al-ilahiyyat dan al-nubuwwat. Gaya bahasa 
yang digunakan oleh al-Sanusi mudah difahami dan ciri ini merupakan 
antara keistimewaan karya ini. 


PENGARUH PENDEKATAN UMM AL-BARAHIN KE ATAS 
PENULISAN KARYA AKIDAH DI ALAM MELAYU 

Umm al-Barahin adalah sebuah karya akidah karangan al-Sanusi yang 
muncul pada abad ke sembilan Hijrah. Kemunculannya memberi 
sumbangan yang besar dalam perkembangan pemikiran dalam bidang 
akidah Islam. Karya ini dihasilkan oleh al-Sanusi setelah beliau 
mengambil usaha merumuskan doktrin-doktrin akidah dalam satu huraian 
yang ringkas, padat dan mudah difahami. Pendekatan Umm al-Barahin 
mempengaruhi penulisan karya-karya akidah yang muncul selepas al- 
Sanusi, terutamanya di alam Melayu. Metode atau pendekatan yang 
digunakan oleh al-Sanusi dalam kitab ini menjadi asas kepada kebanyakan 
penghasilan karya-karya akidah selepas kurun kesembilan Hijrah atau 
selepas kewafatan beliau. 

Dalam menyusuri pengaruh Umm al-Barahin ke atas karya 
akidah ini, penulis dapat mengenalpasti beberapa ciri keistimewaan 
yang membezakan Umm al-Barahin dengan karya-karya akidah yang 
lain, yang mana ciri-ciri tersebut boleh dikatakan tidak wujud secara 
keseluruhannya di dalam penulisan karya-karya akidah sebelumnya. Ciri- 
ciri tersebut ialah: 


1. Dimulakan dengan perbahasan hukum akal. 


2. Menghadkan hanya dua puluh sifat Allah S.W.T. sahaja 
yang wajib diketahui oleh mukallaf secara huraian satu 
persatu dan tiga sifat yang wajib bagi rasul. 


3. Huraian dua Kalimah al-Shahadah, dengan menonjolkan 
dua sifat ketuhanan iaitu al-istighna’ dan al-iftigar. 


4. Pendalilan menggunakan logik akal atau metode al-giyas 
mantik yang selari dengan dalil dari al-nagli. 


Ciri-ciri inilah membolehkan penulis mengesan karya-karya 
akidah yang dipengaruhi oleh manhaj Umm al-Barahin di alam Melayu. 
Sebelum penulis menyenaraikan karya-karya akidah di alam Melayu yang 
terpengaruh dengannya secara terperinci, terlebih dahulu penulis paparkan 
secara ringkas beberapa karya akidah berbahasa Arab yang menghuraikan 
atau mensyarahkan kitab Umm al-Barahin. Kewujudan pelbagai versi 
kitab syarahan terhadap kitab Umm al-Barahin ini menunjukkan betapa 
besarnya pengaruh Umm al-Barahin dalam kalangan para ulama” yang 
menyusul selepas al-Sanusi, di antaranya : 

1. Kitab Hashiyah al-Bayjuri ‘ala Umm al-Barahin , 
karangan al-'Allamah Ibrahim al-Bayjuri,? cetakan 


2 Beliau dilahirkan di kampung al-Bayjur, Munufiyyah, Mesir pada 
1198H./1784M. dan digelar sebagai Shaykh al-Islam. Beliau mendapat 
didikan di Universiti al-Azhar sebelum berguru dengan Shaykh Muhammad 
al-Fudali dan Hasan al-Quwaysani sehinggalah beliau menjadi salah seorang 
pelajar al-Azhar yang paling berjaya. al-Bayjuri merupakan seorang ulama” 
yang aktif berkarya dalam pelbagai bidang ilmu seperti tauhid, fikah, mantik, 
tafsir, bayan dan lain-lain lagi. Beliau seterusnya meneruskan kerjaya sebagai 
guru sehingga mendapat kedudukan yang tertinggi di Universiti al-Azhar. Al- 
Khadawi 'Abbas Basha pernah menghadiri kuliah beliau. al-Bayjuri wafat 
pada tahun 1277H./1860M.. Lihat Shayhku, Luways (2008), Tarikh al-Adab 

Matba'ah Dar al-Ma‘arif, Pulau Pinang, Malaysia. 


2: Kitab Sharh Umm al-Barahin, karangan al-Batawari (m. 
1355H./ 1936M.). Nama penuh beliau ialah Muhammad 
al-Makki bin Muhammad bin `Ali Ibn "Abd al-Rahman 
al-Sharshali, Abu Hamid al-Batawari. 


3. Kitab Tali‘ al-Bushra ‘ala al- Agidah al-Sanusiyyah 
al-Sughra, karya Ibrahim bin Ahmad al-Marighani al- 
Tunisi (m. 1349H.).°° 


4. Kitab Sharh Umm al-Barahin, karangan Ahmad bin ‘Isa 
al-Ansari. 
S: Kitab Tahdhib Sharh al-Sanusiyyah. Kitab ini dikarang 


oleh Sa'id “Abd al-Latif Fawdah. Ia dicetak di Dar-al- 
Razi, Jordan. Kitab ini adalah hasil pemurnian pengarang 
terhadap kitab Sharh Umm al-Barahin karya Ahmad bin 
“Isa al-Ansari.” 


6. Kitab Aga 'id al-Durriyyah Sharh Matn al-Sanusiyyah. 
Kitab ini dikarang oleh al-Shaykh Muhammad 
al-Hashimi dan dicetak di Matba'ah Mustafa al-Babi 
al-Halabi, Mesir. 


7. Kitab Sharh Umm al-Barahin. Kitab ini dikarang oleh 
Muhammad bin Mansur al-Hudhudi. 


8. Kitab Hashiyah‘ala Sharh Umm al-Barahin li al- 
Hudhudi. Kitab ini dikarang oleh al-Shaykh “Abdullah 
bin Hijazi al-Sharqawi al-Shafi'i (m. 1227H.). 


al- Arabiyyah, Jil. 1, h. 45, http://www.alwarrag.com. 4 Julai 2008. 
“Abu Yazid, Muhammad Shar'i (t.t), Jam ` al-Qur 'an fi Marahilih al-Tarikhiyyah 
min al- 'Asr al- Nabawi ila al- Asr al-Hadith, Jil. 1, t.tp.:t.p, h. 136. 

Beliau melakukan pemurnian dari aspek mempermudahkan mana-mana 
ungkapan yang sukar difahami oleh pembaca. Di samping itu, beliau sedaya 
upaya mengekalkan struktur asal kandungan kitab karangan al-Ansari. 'Abd 
al-Latif Fawdah juga membuat pembetulan terhadap kesilapan cetakan supaya 
ia menepati apa yang dikehendaki oleh Shaykh al-Ansari. Lihat ibid.. 

9: Kitab Hashiyah ‘ala Sharh Umm al-Barahin. Kitab ini 
dikarang oleh Muhammad bin Ahmad bin “Irfah 
al-Dusugi. 


Setelah dinyatakan beberapa karya syarahan dan ulasan terhadap 
kitab Umm al-Barahin, kajian ini juga mendapati terdapat beberapa 
karya yang terpengaruh dengan pendekatan Umm al-Barahin dalam 
membahaskan persoalan akidah di antaranya ialah: 


1 Kitab Kifayah al- Awam. Kitab ini dicetak di Matba'ah 
Ibn Halabi, Thailand. Kitab ini dikarang oleh al- 
Shaykh Muhammad al-Fudali ( m. 1236H./1820M.).* 
Ia tidak sama sebagaimana kitab-kitab terdahulu yang 
berkonsepkan huraian, pemurnian dan ulasan kepada 
kitab Umm al-Barahin. Kitab ini adalah kitab yang 
mempunyai ciri-cirinya yang tersendiri tetapi ia masih 
mengekalkan manhaj Umm al-Barahin sebagai asas 
penulisan karya ini. Pengarang menambah beberapa 
dalil lain di samping dalil-dalil yang telah sedia ada di 
dalam Umm al-Barahin. Begitu juga dari aspek susunan 
kandungan kitab, pada asasnya ia adalah sama, namun 
begitu ada beberapa isi kandungan kitab ditambah iaitu 
kemuliaan Nabi Muhammad, kemuliaan Sahabat Nabi, 
anak-anak Nabi Muhammad, nasab Rasulullah dan 
pengarang menambah sifat fatanah (pintar) sebagai 
tambahan sifat-sifat yang wajib bagi rasul. Manakala 
perbincangan hukum akal tidak disentuh oleh Shaykh al- 
Fudali dalam kitab ini. 


2. Kitab Tahqiq al-Magam ‘ala Kifayah al- ‘Awam, karangan 
Shaykh Ibrahim al-Bayjuri. Kitab ini dicetak di Matba'ah 
Ibn Halabi, Thailand, dan ia adalah ulasan kepada kitab 
Kifayah al- Awam oleh Shaykh Muhammad al-Fudali. 


5 Beliau merupakan salah seorang tokoh ulama’ kalam dan fikah di Mesir. Di 
antara penuntutnya yang masyhur ialah Ibrahim al-Bayjuri. Lihat Kahalah, 
‘Umar Rida (t.t), Mu jam al-Mu'alifin Tarajum Musannif fi al-Kutub al- 
“Arabiyyiah, Jil. 10. Beirut: Maktabah al-Muthna, Dar al-Ihya’ al-Turath, h. 
60. 

3. Kitab al-Durr al-Farid Fi “Aga'id Ahl al-Tawhid, 
karangan Shaykh Ahmad bin al-Sayyid ‘Abd al-Rahman 
al-Nahrawi (m. 1210H./1795M.).°° Kitab ini mempunyai 
ciri-ciri yang sama dengan Umm al-Barahin dari aspek isi 
kandungannya dan pendekatan mantik yang digunakan 
dalam proses pendalilan. Namun begitu didapati beliau 
ada membuat penambahan pada isi kandungan kitab 
tersebut, seperti dalam sifat yang wajib bagi rasul, al- 
Nahrawi menambah satu lagi sifat iaitu sifat al-fatanah. 
Bilangan rasul seramai dua puluh lima orang rasul juga 
disenaraikan satu persatu, kemudian disenaraikan juga 
rasul-rasul yang mendapat gelaran ulu al- 'azm seramai 
lima orang rasul. 


4. Kitab Jawharah al-Tawhid, karangan Shaykh Ibrahim 
al-Laggani al-Maliki (m. 1041H./1631M.).°’ Kitab 
ini dikarang dalam bentuk rangkap-rangkap puisi 
sebanyak 144 rangkap. Terhimpun di dalamnya intipati 
permasalah akidah, ia disusun dalam bentuk puisi adalah 
untuk membantu pelajar-pelajar menghafaz karya 
tersebut secara keseluruhannya. Kitab ini kemudiannya 
dihuraikan oleh anak beliau sendiri iaitu al-Shaykh 'Abd 
al-Salam (971-1078H./1563-1668M.).5$ Huraian yang 
dipersembahkan adalah dalam bentuk yang ringkas. 


Di alam Melayu secara khususnya, pengaruh Umm al-Barahin 
dalam karya-karya dan pengajian akidah adalah amat ketara. Mudasir 
Rosder menyatakan bahawa boleh dikatakan kebanyakan pendekatan 
yang ada di Malaysia adalah menggunakan pendekatan sifat dua puluh 
yang diasaskan oleh al-Sanusi menerusi Umm al-Barahin. Ini berlaku 


56 Al-Zirikli (1980), op.cit., Jil. 3, h. 340. 
`” Nama penuh beliau ialah Ibrahim bin Ibrahim bin al-Hasan bin “Ali al-Lagani 
al-Maliki al-Misri, wafat pada tahun 1041 H.. Beliau merupakan tokoh ilmuwan 
di Mesir, beliau mempunyai pengetahuan yang luas dalam ilmu Hadith serta 
menguasai pelbagai bidang ilmu pengetahuan Islam. Di antara karya-karya 
beliau ialah: Oada' al-Watr fi Tawdih Nukhbat al-Fikr li al-Hafiz ibn Hajar, 
Ijmal al-Rasa’il, Bahjah al-Mahafil fi al-Ta rif bi Ruwat al-Shama'il dan 
banyak lagi. lihat Kahalah (t.t), op.cit., Jil. 1, h. 2; al-Kattani (t.t), op.cit., Jil. 
1, h. 130. 
2 Al-Zirikli (1980), op.cit., Jil. 3, h. 355. 

sama ada di peringkat kanak-kanak seperti di sekolah agama rendah 
dan menengah, sama ada buku teksnya dalam bahasa Arab atau bahasa 
kebangsaan, ataupun di peringkat dewasa, seperti kelas-kelas agama yang 
diadakan di masjid-masjid ataupun di tempat-tempat lain. 


Pengarang-pengarang akidah di alam Melayu menjadikan 
pendekatan Umm al-Barahin sebagai asas utama dalam karya mereka. 
Pendekatan tersebut dapat dilihat pada tiga aspek utama iaitu isi 
kandungan kitab, susunan isi kandungan dan metode pendalilan. Di sini 
penulis akan paparkan di antara karya-karya akidah di alam Melayu yang 
mengunakan pendekatan Umm al-Barahin beasaskan tiga aspek tersebut 
seperti berikut: 


1. Kitab Fath al-Mujid Sharh al-Durr al-Farid fi Aga'id 
Ahl Tawhid, karangan al-Shaykh Muhammad Nawawi bin 
‘Umar al-Jawi al-Shafi‘i. Kitab ini dicetak di Maktabah 
Muhammad al-Nahdi wa Awladuh, Thailand, pada tahun 
1954M.. Karya ini adalah merupakan huraian terhadap 
kitab al-Durr al-Farid fi Aga'id Ahl Tawhid, karangan 
al-Shaykh Ahmad bin al-Sayyid 'Abd al-Rahman al- 
Nahrawi. Shaykh Muhammad Nawawi menggunakan 
bahasa Arab sebagai bahasa pengantar bagi kitab ini. Kitab 
ini selesai dikarang oleh beliau pada tahun 1294H.. 


2: Kitab al-Jawahir al-Saniyyah. Kitab ini dikarang oleh 
al-Shaykh Dawud bin 'Abdullah al-Fatani dan dicetak 
di Matba'ah bin Halabi Fatani, Thailand. Kitab ini 
menghimpunkan tiga ilmu teras agama Islam iaitu tauhid, 
fikah dan tasawuf. Oleh kerana kajian ini hanya berkaitan 
dengan akidah, penulis hanya meneliti dari aspek akidah 
sahaja. Dalam bahagian akidah, al-Shaykh Dawud masih 
terikat dengan pendekatan yang digunakan oleh Umm 
al-Barahin, terutamanya dalam membahaskan sifat dua 
puluh. Namun begitu beliau menambah isi kandung 
akidah dengan perbahasan al-sam 'iyyat seperti mahsyar, 
sirat, hisab dan lain- lain yang bersangkutan dengan hari 
kiamat. 

3. Kitab “Aqidah al-Najin fi Ilm Usul al-Din. Kitab ini 
dikarang oleh al-Shaykh Zayn al-' Abidin bin Muhammad 
al-Fatani. Ia dicetak di Matba'ah bin Halabi, Thailand. 
Kitab ini hanyalah terjemahan dari kitab Syarh Umm 
al-Barahin oleh Imam al-Sanusi. Kata al-Shaykh Zayn 
al- Abidin: 


Telah membaiki Allah Ta'ala bagiku dan bagi mereka 
itu akan bahawa aku suratkan bagi mereka itu suatu 
kitab pada menyatakan ilmu usuluddin pada hal aku 
terjemahkan daripada mugaddimah Shaykh Sanusi 
serta aku tambahkan atasnya daripada beberapa 
kalam syarahnya dan hasyiahnya supaya nyata maksud 
daripada kalam syaikh itu dan jikalau tiada aku ahli bagi 
yang demikian itu sekalipun tetapi i'timadku kepada 
tawfig karim al-wahhab.” 


Kitab ini telah disempurnakan penulisannya oleh 
al-Shaykh Zayn al-' Abidin pada hari Sabtu bulan Jamad 
al-Akhir, tahun 1308 Hijrah.°° 


4. Kitab Risalah al-Misbah al-Munir fi Ma rifat Allah 
al-Qadir. Kitab ini dikarang dan disusun oleh ‘Abd 
al Aziz bin Isma'il al-Fatani. Kitab ini selesai ditulis 
oleh beliau pada hari Ahad, dua haribulan Jamad 
al-Akhir 1409H..°' Pendekatan yang digunakan adalah 
sama dengan Umm al-Barahin, di mana beliau turut 
memulakan perbahasan dengan penjelasan mengenai 
hukum akal sebelum membahaskan sifat dua puluh. Metode 
pendalilan juga sama iaitu mengunakan metode kias 
dari kategori al-burhan sebagai asas pendalilan. Namun 
begitu, pengarang ada membuat sedikit penambahan pada 
topik perbincangan kitab ini, iaitu dengan mengemukakan 
huraian ringkas mengenai erti agama (al-din), Rukun 


°° Al-Shaykh Zayn al-' Abidin bin Muhammad al-Fatani (t.t), Agidah al-Najin fi 
Yim Usul al-Din, Thailand: Matba'ah bin Halabi, h. 2. 
© Ibid., h. 139. 
S1 “Abd al- Aziz bin Isma'il, (1994), Risalah al-Misbah al-Munir fi Ma rifah 
Allah al-Oadir, Kelantan: Pustaka Aman Press, h. 42. 
22 


LPS pruf.indd 22 Oo 11/9/2010 11:14:41 AM 


L TANAH Q HE | | 


Pengaruh Umm al-Barahin Karangan al-Sanusi Dalam Penulisan 
Karya Akidah Di Alam Melayu 


Iman dan Rukun Islam. Topik-topik tambahan ini tidak 
dibincangkan oleh al-Sanusi di dalam Umm al-Barahin. 


5. Kitab Kifayah al-Ghulam fi Bayan Arkan al-Islam 
wa Shurutih. Kitab ini dikarang oleh Shaykh Isma'il 
Minangkabau dan dicetak di Matba'ah Bin Halabi, 
Fatani, Thailand. Kitab ini dikarang oleh Shaykh 
Isma'il dalam bentuk yang amat ringkas, bersesuaian 
dengan sasaran pembaca kitab ini iaitu untuk golongan 
yang baru berkenalan dengan ilmu akidah.? Kitab ini 
menghimpunkan dua ilmu teras agama Islam iaitu tauhid 
dan fikah yang diklasifikasikan sebagai ilmu fardhu ain. 


6. Kitab Risalah al-Tawhid. Kitab ini adalah terjemahan 
dari kitab Matn Minhaj yang berbahasa Arab. Ia 
diterjemahkan oleh Dato” Haji Abdullah bin Abdul 
Rahman. Beliau adalah bekas Yang Dipertua Jabatan 
Agama Islam Johor. Kemudian ia dipinda oleh Abdul 
Ghani bin Yahya dan Umar bin Yusuf. Pindaan 
dilakukan untuk memberi kemudahan kepada pembaca 
memahami kandungan kitab tersebut.” Kitab ini masih 
lagi menggunakan pendekatan sifat dua puluh dalam 
huraiannya. Dalam mengemukakan metode pendalilan, 
pengarang masih mengekalkan penggunaan metode kias 
mantik sebagaimana yang digunakan di dalam kitab Umm 
al-Barahin. Namun begitu, pengarang ada melakukan 
penambahan dengan memasukkan perbahasan hukum 
mengenai isu-isu tertentu yang berlaku dalam kalangan 
masyarakat Melayu yang melibatkan persoalan akidah 
seperti “membuang ancak” dan “upacara harimau”. 
Persoalan Rukun Iman yang lain seperti percaya kepada 
malaikat, kitab, hari kiamat dan gada? dan qadar juga 
dibincangkan dalam kitab ini. Oleh yang demikian, kitab 
ini adalah sebuah kitab akidah berbahasa Melayu yang 
membincangkan persoalan akidah secara keseluruhan 


€ Shaykh Isma'il Minangkabau (t.t), Kifayah al-Ghulam fi Bayan Arkan al-Islam 
wa Shurutih. Thailand: Matba'ah bin Halabi Fatani, h. 1. 
& Dato’ Haji Abdullah bin Abdul Rahman (1952), op.cit., h. 3. 
“ Jbid., h. 21. 

sebagaimana yang terkandung di dalam Rukun Iman. 


7 Kitab Bidayah al-Hidayah Sharh Matn Umm al-Barahin. 
Kitab yang dikarang oleh al-Shaykh Muhammad Zayn 
Ibn al-Fagih Jalal al-Din ini dicetak di Matba'ah bin 
Halabi, Fatani, Thailand. Kitab ini merupakan himpunan 
huraian dan ulasan terhadap kitab Umm al-Barahin di 
dalam bahasa Jawi. Ia dikhususkan untuk golongan yang 
baru mendekati ilmu akidah.” 


8. Kitab Sharh Usul al-Tahgig. Kitab ini asalnya adalah 
berbahasa Arab kemudian diterjemahkan ke dalam bahasa 
Melayu. Ia ditashihkan oleh Ahmad Sa'ad 'Ali, seorang 
ulama” al-Azhar dan Muhammad Idris al-Marbawi 
pada tahun 1358H./1939M., dan dicetak di Matba'ah 
bin Halabi, Fatani, Thailand. Kitab ini diterjemahkan 
oleh seorang ulama” dari Fatani yang tidak diketahui 
namanya. 


9. Kitab Siraj al-Huda Pada Menyatakan “Agidah Ahl al- 
Tagwa. Kitab ini dikarang oleh al-Shaykh Muhammad 
bin Zayn al-Din bin Muhammad Badawi al-Sambawi, 
dan dicetak di al-Haramayn li al-Tiba'at wa al-Nashr, 
Singapura. Kitab ini adalah huraian kitab Umm al-Barahin 
dalam bahasa Melayu. Kata al-Shaykh Muhammad bin 
Zayn: 


Dan kemudian daripada itu maka sungguhnya telah 
meminta akan hamba oleh setengah daripada orang 
yang tiada meluaskan akan hamba oleh menyalahi akan 
dia bahawa hamba surat akan risalah yang indah dengan 
bahasa jawi hal keadaannya menjadi Syarah atas matan 
Umm al-Barahin.” 


6 Al-Shaykh Muhammad Zayn Ibn al-Fagih Jalal al-Din (t.t.), Bidayah al- 
Hidayah Sharh Matn Umm al-Barahin. Thailand: Matba'ah bin Halabi, Fatani, 
h. 2. 

6 Al-Shaykh Muhammad bin Zayn al-Din bin Muhammad Badawi al-Sambawi 
(t.t), Siraj al-Huda Pada Menyatakan “Aqidah Ahl al-Tagwa. Singapura: al- 
Haramayn li al-Tiba'ah wa al-Nashr, h. 2. 

10. Kitab “Atiyyah al-Rahman Pada Menyatakan Oawa id 
al-Iman. Kitab ini dikarang oleh al-Shaykh Muhammad 
Azhari Ibn Abdullahal-Falimbani, dicetak di al-Haramayn 
li al-Tiba'ah wa al-Nashr, Singapura. Perbincangan kitab 
ini sama dengan apa yang dibincangkan dalam Umm 
al-Barahin pada asasnya. Namun begitu pengarang 
ada membuat penambahan di akhir kitab iaitu dengan 
mengemukakan huraian terhadap semua Rukun Iman 
yang enam dengan ringkas. Oleh itu kitab ini bukan sahaja 
membincangkan permasalahan ketuhanan dan 
kenabian sahaja, tetapi ia turut membincangkan persoalan 
al-sam 'iyyat.” 


11. Kitab al-Mugaddimah al-Kubra allati Tafara at Minha 
al-Natijah al-Suhgra. Kitab ini dikarang oleh al-Shaykh 
Isma'il Ibn al-Fadil ' Abdullah al-Khalidi al-Nagshabandi 
dan dicetak di Matba'ah al-Amirah, Mesir, pada tahun 
1309 Hijrah. Kitab ini merupakan himpunan huraian dan 
ulasan kitab Umm al-Barahin. Kata Shaykh Isma‘il: 


Dan kemudian daripada itu maka inilah suatu risalah 
yang dipindahkan akan dari segala kitab usul al-din 
ertinya segala pohon agama daripada bahasa Arab 
kepada bahasa Melayu, iaitu dipindahkan daripada 
Sharh Umm al-Barahin, karangan imam al-Sanusi dan 
mengait syarahnya itu jua al-Hudhudi Sharh Umm al- 
Barahin itu juga dan Tilimsani Sharh Umm al-Barahin 
itu jua dan Sharh Umm al-Barahin itu jua bagi al-Sanusi 
itu dan lainnya daripada segala kitab yang diambil fagir 
sedikit-sedikit sekadarkan dapat difahamkan oleh yang 
baharu belajar ilmu usul al-din yang berkehendak ia 
kepada menuntut perkataan-perkataan matan kitab yang 
bernama Umm al-Barahin karangan Imam al-Sanusi ”“* 


67 Al-Shaykh Muhammad Azhari Ibn ‘Abdullah al-Falimbani (t.t), Atiyyah al- 
Rahman Pada Menyatakan Oawa 'id al-Iman. Singapura: al-Haramayn li al- 
Tiba ah wa al-Nashr, h. 25. 

88 Al-Shaykh Isma'il Ibn al-Fadil “Abdullah (1309), al-Mugaddimah al-Kubra 
allati Tafara 'at Minha al-Natijah al-Suhgra. Kaherah: Matba'ah al-Amirah, h. 
2. 

Kitab ini selesai dikarang oleh Shaykh Isma'il pada 15 
Jamad al-Akhir, tahun 1304 Hijrah. Isi kandungan kitab 
ini dipersembahkan oleh Shaykh Isma`il dalam bentuk 
soal jawab.” 


12. Kitab Miftah al-Jannah. Kitab ini dikarang oleh 
Muhammad Tayyib Ibn Mas'ud al-Banjari. Ia dicetak di 
Matba'ah bin Halabi, Fatani. Kitab ini juga merupakan 
himpunan huraian kitab Umm al-Barahin yang 
disusun kembali oleh pengarang mengikut kesesuaian 
sasaran pembaca. Pengarang juga menambah beberapa 
keterangan untuk menjelaskan lagi maksud ungkapan 
ungkapan perkataan yang terkandung di dalam kitab 
Umm al-Barahin. Kata al- Shaykh Muhammad Tayyib; 


Maka aku pungut bagi mereka itu segala simpulan iman 
daripada kitab Umm al-Barahin dengan bahasa mereka 
dan aku datangkan dengan dalil pada sisi madlulnya dan 
aku nyatakan segala makna tiap-tiap 'aga'id itu dengan 
barang yang aku tilik akan dia daripada segala syarah 
dan segala hashiyah atas jalan memendekkan kerana 


memudahkan mereka itu.” 


13. Kitab Sharh Matn Jawharah al-Tawhid. Kitab ini adalah 
terjemahan kitab Sharh Jawharat al-Tawhid oleh al- 
Shaykh Ibrahim al-Laggani ke bahasa Melayu dari kitab 
asalnya yang berbahasa Arab. Kitab ini diterjemahkan 
oleh seorang ulama' Jawi yang tidak diketahui namanya. 
Ia telah dicetak di Percetakan al-Ma'arif, Pulau Pinang. 


14. Kitab Faridah al-Fara'id fi “lm al- Aga'id, Kitab ini 
dikarang oleh Ahmad bin Muhammad Zayn bin Mustafa 
bin Muhammad al-Fatani, dan ia telah dicetak di Matba'ah 
bin Halabi, Thailand. Kitab ini merupakan antara kitab 
ilmu tauhid yang masyhur di Alam Melayu. Ia biasanya 
dijadikan teks pengajaran di institusi pengajian pondok 

® Ibid., h. 180. 
7 Muhammad Tayyib Ibn Mas'ud al-Banjari (t.t), Miftah al-Jannah. Thailand: 


Matba'ah bin Halabi, h. 3. 

dan surau di serata kampung di alam Melayu termasuklah 
di Malaysia. 


15. Kitab ‘Umdah al-Talib al-Mujtahid fi Sharh Faridah al- 
Fara 'id. Kitab ini dikarang oleh al-Haj ‘Abdullah bin al- 
Haj Ibrahim al-Fatani al-Jabi. Kitab ini telah ditashihkan 
oleh Tuan Guru Haji Ahmad bin Abdul Wahab. Ia 
dicetak di Maktabah Wa Matba ah Muhammad al-Nahdi 
Wa Awladuh. Kitab ini adalah huraian kepada kitab 
Faridah al-Fara'id fi ‘Ilm al- Aga'id, karangan Ahmad 
bin Muhammad Zayn bin Mustafa bin Muhammad al- 
Fatani. 


Oleh yang demikian dapatlah dirumuskan bahawa kitab Umm 
al-Barahin sememangnya banyak mempengaruhi penulisan karya akidah 
di dunia Islam termasuklan di alam Melayu. Pengaruh tersebut dapat 
dilihat dari pelbagai aspek, iaitu dari aspek isi kandungan kitab secara 
keseluruhan beserta dengan mukadimah kitab yang membahaskan hukum 
akal, susunan isi kandungan yang dimulai dengan perbahasan hukum 
akal dan disudahi dengan huraian dua kalimah al-Shahadah dan metode 
pendalilan dalam mengisbatkan asas-asas akidah Ahl al-Sunnah yang 
berasaskan nas al-Qur’an dan al-Hadith dan akal yang berasaskan metode 
al-burhan. 


KESIMPULAN 

Berdasarkan huraian di atas, dapat disimpulkan bahawa al-Sanusi adalah 
tokoh ilmuwan pada abad ke sembilan Hijrah yang menguasai dengan 
baik ilmu akidah. Terdapat beberapa faktor yang membolehkannya 
muncul sebagai seorang tokoh ilmuwan yang terkenal. Antaranya ialah 
faktor keluarga yang cintakan kepada ilmu, persekitaran dan suasana 
tempat beliau membesar iaitu Tilimsan yang merupakan pusat ilmu yang 
setanding dengan Kaherah di Mesir dan Baghdad di Irag serta ditambahkan 
lagi dengan faktor dalaman yang sedia ada dalam diri al-Sanusi itu sendiri 
yang cintakan kepada ilmu. Al-Sanusi menguasai pelbagai bidang ilmu 
pengetahuan terutamanya ilmu akidah atau ilmu kalam. Pemikiran kritis 
dan kreatif beliau dalam menyusun karya-karyanya menjadikan karya- 
karya tersebut cukup menarik dan amat berlainan dengan karya-karya 
terdahulu. 

Kitab Umm al-Barahin adalah sebuah karya akidah al-Sanusi 
yang mendapat tempat di kalangan sebahagian besar masyarakat Islam 
di seluruh dunia. Persembahannya yang ringkas, padat dan merangkumi 
sebahagian besar topik-topik perbahasan akidah Islam berdasarkan 
fahaman Ahl al-Sunnah Wa al-Jama'ah. Perbincangan mengenai isu-isu 
akidah ini disertakan dalil-dalil al- ‘agli yang selari dengan dalil al-nagli 
yang mantap dengan tujuan mengisbatkan sesuatu doktrin akidah, misalnya 
mengisbatkan sifat Allah S.W.T. atau sifat Rasul a.s. Keistimewaan ini 
telah menarik minat ilmuwan Islam yang menyusul selepas beliau. Kitab 
Umm al-Barahin telah dijadikan sebagai bahan kajian, teks pengajaran 
dan pembelajaran akidah khususnya di alam Melayu serta kitab tersebut 
menjadi sumber inspirasi kepada mereka menghasilkan karya akidah. 
Oleh yang demikian, kitab ini sememangnya mempunyai pengaruh yang 
amat besar ke atas penghasilan karya-karya akidah dari aliran Ahl al- 
Sunnah Wa al-Jama'ah, khususnya di alam Melayu selepas kewafatan al- 
Sanusi. 

